Gudgaliai (Kretinga)

Gudgaliai (Drabiškiai, Gudeliškiai, Gudai) – buvę kaimas ir palivarkas pietrytinėje Kretingos rajono savivaldybės dalyje, 7 km į pietvakarius nuo Kartenos, kairiajame Minijos krante.

 Etimologija 

Vietovė rašytiniuose šaltiniuose vadinama Drabiškiais arba Gudeliškiais (), Gudais (), Gudgaliais (, ). Vietovardis kilo iš asmenvardžio Gudas daugiskaitos formos.Julius Kanarskas. Gudai arba Gudgaliai – budriškių atmintyje išlikęs kaimas. – Švyturys. – 2019 m. balandžio 6 d. – P. 5

 Geografija 

Kaimavietė yra Minijos kairiajame krante, iš pietų ir rytų pusių juosiama Kartenalės II ir Kartenalės I upelių. Pietinę, centrinę, rytinę ir šiaurinę dalį apima Mišučių miškas, pietvakariuose plyti Minijos slėnis, likusioje dalyje – dirbami ir dirvonuojantys laukai. Šiaurinė kaimavietės dalis priklauso Nausodžiui, rytinė ir pietrytinė – Budriams, pietvakarinė – Kalno Grikštams, likusi – Valstybinių miškų urėdijai. 

Per kaimavietę praeina rajoniniai keliai Kretinga–Raguviškiai–Budriai (2312) ir Raguviškiai–Baubliai–Žutautai (2314). Vakarinėje dalyje, miške yra kelios betoninės Molotovo linijos atspariosios ugniavietės (dotai), Kalno Grikštų piliakalnis su priešpiliu, Kalno Grikštų II piliakalnis, rytiniame pakraštyje – Kačaičių kapinynas.

 Istorija 

Kaimas įsikūrė XVI a., palivarkas – XVII a. pr., priklausė Kartenos dvarui. Dvasiniais gyventojų reikalais iš pradžių rūpinosi Salantų, o nuo 1634 m. – Kartenos bažnyčios kunigai.


Drabiškių arba Gudeliškių palivarkas minimas Naugarduko vaivados Mykolo Sapiegos 1634 m. birželio 27 d. Varšuvoje pasirašytoje privilegijoje, kuria naujai įkurtos Kartenos bažnyčios klebonijai dovanojo kelis kaimus.Naugarduko vaivados Mykolo Sapiegos dovanojimo privilegija. – 1634-06-27. – Šiaulių „Aušros“ muziejus. – Nr. ŠAM I–R 9876 1717–1718 m. palivarkas vadinamas Naująja Kartena arba Mišučiais (), Mišučių dvaru (), 1718 m. minima Kazimiero Jono Sapiegos Mišučių dvarui priklausanti Gudų vaitija.Lietuvos valstiečių ir miestelėnų ginčai su dvarų valdytojais. – Vilnius, 1961. – T. 2. – P. 71–86 Vaitijos valstiečiai 1717–1718 m. apskundė K. J. Sapiegai palivarko valdytoją Juozapą Korviną-Petrauską, kaltindami jį juos nuskurdinus nuolat didinant činšą, nusavinant turtą, reikalaujant įvairių neteisėtų pajamų ir dovanų.

XVIII a. IV ketv. kaimas vadinamas Drabiškiais arba Gudeliškiais,Kartenos klebono manifestas prieš Žemaitijos kunigaikštystės pakamarį, pulkininką Jokūbą Nagurskį. – XVIII–XIX a. – Šiaulių “Aušros” muziejus. – Nr. ŠAM I–R 9894 1846 m. – Gudais, kuriuose buvo 5 dūmai.Michał Gadon. Opisanie powiatu Telszewskiego w gubernii Kowieńskiej w dawnem Xięstwie Żmujdzkiem położonego. – Wilno, 1846. – Str. 152 (Gudy) XIX a. vidurio bažnytinėse metrikoseKartenos RKB santuokos metrikų knygos fragmentai. – 1835-01-22 – 1848-11-23. – Kretingos muziejus. – Nr. D-783 ir XIX a. II pusės Rusijos imperijos kariuomenės generalinio štabo karininkų parengtuose Kretingos apylinkių topografiniuose žemėlapiuose vietovė vadinama Gudgaliais (žemėlapiuose klaidingai įrašyta ). Pietinėje kaimo dalyje plėšininėje žemėje šalia Kačaičių XVIII a. pab. – XIX a. pr. susiformavo dviejų vienkiemių užusienis, pavadintas Mažaisiais Kačaičiais, šalia kurių Mišučių dvaras apie 1830 m. užtvenkė Kartenalės II upelį ir pastatė medinį vandens malūną.Eligijus Juvencijus Morkūnas. Minijos vandens malūnai XX a. pirmoje pusėje. – Kartena. 25-oji serijos „Lietuvos valsčiai“ monografija. – Vilnius, 2012. – P. 1137 

Vykdant baudžiavos panaikinimo reformą kaimas tarp 1861–1870 m. buvo panaikintas, jo žemėje įkurtas Mišučių dvaro Notiškės (Notaniškių) palivarkas, o rytinė dalis parduota iš baudžiavos paleistiems valstiečiams ir prijungta prie Kačaičių kaimo. Palivarko sodyba iškilo Kartenalės II upelio dešiniojo kranto aukštumoje, Mažųjų Kačaičių užusienio vietoje, šalia vandens malūno.Julius Kanarskas. Notiškė. Išnykusi gyvenvietė, menanti bajorus Mongirdus ir generolą Petrą Šniukštą. – Pajūrio naujienos. – 2025 m. sausio 24 d.

Istorinę kaimavietę liudija Budrių (buv. Kačaičių) kaime išlikę primiršti vietovardžiai: Gudgalis (), Gudgalio pievos () ir Gudgalio ganyklėlė ().Lietuvos žemės vardyno anketos. – Žemės vardai Kačaičių kaimo, Kartenos valsčiaus, Kretingos apskrities. – Surašė Jankauskas Vincas. – 1935 m. – Lietuvių kalbos instituto Baltų kalbų ir vardyno tyrimų centro fondai (žr. 2025-11-06)

 Kultūros paveldas 
 Piliakalnis su priešpiliu
 Piliakalnis II
 Kapinynas (IX–XIII a.)
 Senosios kapimo kapinės, vad. Senkapiais (XVI–XVIII a.)

 Šaltiniai 

 Nuorodos 
 Gudai arba Gudgaliai – budriškių atmintyje išlikęs kaimas. – Švyturys. – 2019 m. balandžio 6 d.

Kategorija:Gyvenviečių straipsniai be gyventojų skaičiaus lentelės
Kategorija:Panaikintos Kretingos rajono savivaldybės gyvenvietės